《龙回院》
宋代·谢谔

堂殿尘埃外，轩棂紫翠中。
凭栏千嶂雨，欹枕半窗风。
得意何妨僻，寻幽岂易穷。
分张閒草木，一一见春工。

作者简介：谢谔（1121～1194），字昌国，号艮斋，一说定斋，人称艮斋先生、桂山先生，新喻（今属江西）人。绍兴二十七年进士。历官乐安尉、吉州录事参军、知分宜县、监察御史、御史中丞、工部尚书，以提举太平兴国宫而归，皆有惠政，尝学于郭雍，传程颐之学，教弟子数百人，重躬行，有文集。